Enns

Enns is a Stod im Draunvierl im Ostn vo Owaöstareich mid 11.738 Eihwohna (2016). Enns is de öidaste Stod vo Östareich und liegd an da Stöi, wo da Enns-Fluss in d'Doana einirinnd. Da Enns-Fluss is a de Grenz zu Niedaöstareich. Enns ghead zan Bezirk Linz-Laund. De easchtn Leid homd in Enns scho uma 4500 vor unsara Zeid gwohnd. De oidn Rema homd de Stod Lauriacum gnennd und dortn untam Koasa Commodus a befestigts Legionsloga baud. In da Zeid vom Koasa Caracalla is Lauriacum donn d'Hauptstod vo da Provinz Noricum worn.
miniatur|De Maibaamaufschtöllung 2012 aufm Schtodplotz vo Enns, zua 800 Joahrfeia vo da Schtoderhebung vo Enns. Bleischtiftzeichnung, teukoloriat. Zeichna Hackl Helmut.

Im Mittloita wor Enns donn a ana vo de wichtigstn Orte in Östareich und hod im Joar 1212 vom Bambergaherzog, im Leopoid in VI., s'Stodrecht griagd. Mid sein Wohrzeichn, im Stodurm, Fassadn as da Renaissance und asn Barock und ana Stodmaua, de wos deuweis nu dahoidn is, hod Enns oiweu nu a rechd a attraktivs Stodzentrum.

 Kultur 
 Mittlolta- und Kulturverei "Civium Anasi - Ennser Bürgerschaft" - Olle zwa Jahr im August (2012, 2014, ...) findet a dreitägigs Mitteloltafest am Georgenberg (Schloßpark Enns) stott. Zusätzli fint jedes Joar, in da Nocht aufn 1.Mai (bei trocknam Wetta) de Walburgisnochd stott.
 Trochtenverei Enns bsteht bereits seit über 90 Jahr.Enns - Trochtenbroschür

 Im Netz 

 Website von Enns
 Tourismusseitn von Enns
 Wirtschaftsseitn von Enns


 Museum Lauriacum Enns

 Einzelnachwas 

Kategorie:Gemeinde in Oberösterreich
Kategorie:Ort im Bezirk Linz-Land
Kategorie:Enns